《何生用韵见寄复答之兼示小何 其二》
宋代·李彭

水部有耳孙，湖海胸中浩。小陆复何人，相逢岁亦早。

并游苏黄门，我曹不容扫。梧桐生朝阳，要须闻鸣鸟。

云中遣冯唐，据鞍未渠老。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。